CELEX: 32017R1094
Language: sk
Date: 2017-06-20 00:00:00
Title: Vykonávacie nariadenie Komisie (EÚ) 2017/1094 z 20. júna 2017, ktorým sa dvestošesťdesiaty deviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

21.6.2017   
            
            
               SK
            
            
               Úradný vestník Európskej únie
            
            
               L 158/27
            
         VYKONÁVACIE NARIADENIE KOMISIE (EÚ) 2017/1094
   z 20. júna 2017,
   ktorým sa dvestošesťdesiaty deviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 1,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 16. júna 2017 sankčný výbor Bezpečnostnej rady OSN rozhodol o pridaní jednej fyzickej osoby do zoznamu osôb, skupín a subjektov, na ktorú by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť.
            
         
               (3)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júna 2017
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      V prílohe I k nariadeniu (ES) č. 881/2002 sa pod nadpis „Fyzické osoby“ dopĺňa tento záznam:
      
         „Fared Saal [alias a) Abu Luqmaan Al Almani; b) Abu Lugmaan.] Dátum narodenia: 18.2.1989. Miesto narodenia: Bonn, Nemecko. Štátna príslušnosť: a) Nemecko; b) Alžírsko. Národné identifikačné číslo: 5802098444 (číslo nemeckého preukazu totožnosti vydaného 15.4.2010 v Bonne, Nemecko, jeho platnosť sa skončila 14.4.2016). Ďalšie informácie: fyzický opis: farba očí: hnedá, farba vlasov: čierna, výška: 178 cm, hmotnosť: 80 kg. Dátum zaradenia do zoznamu v zmysle článku 7d ods. 2 písm. i): 16.6.2017.“